- कानपुर के अंकुर मिश्रा कहते हैं कि शाम पांच बजे वे नोएडा में थे और उसी रात की ट्रेन से उनकी कानपुर वापिसी की टिकट बुक थी WhatsApp के जरिये उन्हें मालूम पड़ा कि ‘कॉनमैन’ करोलबाग़ के एक पुस्तक भण्डार पर उपलब्ध था । तत्काल उन्होंने रात की गाड़ी पकड़ने का कार्यक्रम रद्द किया, करोलबाग़ जाकर ‘कॉनमैन’ हासिल किया, फिर उसी रात एक मित्र के घर रुक कर किताब का आनंद लिया और अगले दिन शाम की राजधानी से कानपुर लौटे । उन्हें ‘कॉनमैन’ पढ़ कर इतनी ख़ुशी हुई कि – कहते हैं कि - बयां करना असंभव है । कथानक उन्हें बांध कर रखने वाला लगा, पात्रों का चित्रण इतना उम्दा लगा कि उपन्यास सहज ही सर्वोच्च पायदान पर विराजने का अधिकारी बन गया । कहते हैं मैंने उन्हें कम से कम दो महीने चलने वाली ट्रीट से नवाजा है क्योंकि आइन्दा दो महीनों में वे उसे दस बार तो बांचेंगे ही ।